[{"text_idx": "#000003", "text": "Dyma Begw \u2013 swyddog y wasg Clwb Pe\u0302l-droed Nantlle Vale, sy\u2019n cadw trefn ar gyfryngau cymdeithasol y clwb, ac sydd yn o\u0302l bob tebyg, \u2018ar y be\u0302l\u2019 wrth wneud hynny! Dyma flog ganddi, yn arbennig i #LyshCymru Helo, Begw Elain Roberts ydw i, dwi\u2019n 14 ac yn byw ym Mhenygroes Ddyffryn Nantlle.Be fysa ti\u2019n dweud yw dy dri phrif ddiddordebau di? Gwylio rygbi, anifeiliaid, coginio? Fy mhrif ddiddordebau i yw pe\u0302l-droed, rali\u0308o a motor-beics. Dw i\u2019n un o dri o blant ac yn sicr i gymharu gyda fy chwaer fawr, doeddwn ni ddim byd tebyg iddi. Ers oeddwn yn bump oed dwi wedi bod yn gefnogwr brwd o Nantlle Vale a bellach yn helpu nhw bob hyn a hyn. Cae pe\u0302l-droed lleol ond tri chae i ffwrdd o fy nghartref, be well?Ond ydw i\u2019n cicio yn erbyn y tresi i hoffi pethau sydd i fod i \u2018hogia\u2019? No wei! Roedd tyfu fyny yn rhywbeth oedd yn eithaf rhyfedd i gymharu a\u0302 genod eraill fy oedran i. Dw i byth wedi bod yn ferch a oedd yn hoffi treulio fy mhenwythnosau\u2019n siopa a gwisgo dillad, arbrofi ar golur. Y pethau sy\u2019n arferol i \u2018ferched\u2019. Roeddwn wastad mewn hen ddillad neu hen hoodie fy mrawd mawr. Pan roeddwn yn tyfu fyny doedd gan ein cymdeithas ni ddim llawer o wybodaeth am dimau pe\u0302l-droed merched ond mae\u2019n braf i allu dweud fod y sylw am be\u0302l-droed merched wedi gwella yn arbennig o dda ond dydyn ni dal ddim wedi cyrraedd yr entrychion a chael yr un fath o sylw ag y mae bechgyn yn eu cael.Dwi\u2019n rhannu'r union prif ddiddordebau a fy nhad a dyna be sydd yn mor arbennig am hyn. Fy rhieni sy\u2019n fy ysbrydoli bob dydd i gwblhau pethau heriol ofnadwy yn fy mywyd ac sydd ar fy ochr bob awr o\u2019r diwrnod. Yn wir y bobl o\u2019n cwmpas ni sydd siapio\u2019r personau yr ydyn ni heddiw.Edrychwch o\u2019ch cwmpas am funud a meddyliwch pe bai eich Nain a Taid heb gyfarfod a phriodi, fyswch chi ddim yma! Dw i ddim eisio i unrhyw ferch dyfu fyny a gorfod teimlo'n ddrwg am fod a diddordebau \u2018bechgyn\u2019, mae bod yn ferch yn rhywbeth hynod o gyffrous, weithiau bydd pethau mynd yn heriol ond mae rhaid i chi gario mlaen a dyfalbarhau.Hyd heddiw dw i ddim wedi newid o gwbl, dydw i ddim yn methu ddim un ge\u0302m Nantlle Vale ac yn gefnogwr brwd o Gymru hefyd. Mae gen i ddiddordeb mawr mewn motor-beics a rali\u0308o o hyd a dwi\u2019n mynd i sawl rali a threialon motor-beics gyda fy nhad. Byddwch yn chi eich hunain. Does dim angen i neb ddweud wrthych chi i i beidio a\u0302 hoffi\u2019r diddordeb yna oherwydd eich bod yn ferch. Gallwch wneud bob dim. Agorwch eich adenydd a chofleidiwch bob diddordeb sy\u2019n eich denu. Efallai mai ond chi ydy\u2019r yr unig ferch sydd licio\u2019r diddordeb yna ond mi fyddwch yn ysbrydoli merched eraill i gymryd rhan.Fydda i byth yn newid, bydda i dal wrth fy modd gyda phe\u0302l-droed, motorbeics a rali\u0308o tra bydd fy nhraed i ar y ddaear yma. Ni ydy dyfodol merched ar y ddaear yma felly cymerwch bob cyfle a mwynhau bob munud o\u2019ch sgiliau a\u2019ch diddordebau.Peidiwch a\u0302 gadael y ffaith ein bod yn ferched i\u2019n rhwystro ni i gymryd rhan ac i wneud unrhyw beth mae dyn yn gallu gwneud.Begw x"}]